Source: http://www.kisaetr.hu/hir/mentesseg-az-5612006ek-rendelet-hatalya-alol
Timestamp: 2019-02-19 05:06:28
Document Index: 24440355

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

Mentesség az 561/2006/EK rendelet hatálya alól
(2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről
I. FEJEZET: BEVEZETŐ RENDELKEZÉSEK
2. cikk, (1) Ez a rendelet a közúti szállításra vonatkozik:
A rendelet nem vonatkozik minden járműre és tevékenységre. A kivételeket a 3. cikk nevesíti ( alanyi mentesség ) és a 13. cikk ( tevékenységre vonatkozó mentesség ).
3. cikk, Ez a rendelet nem alkalmazandó a következő járművekkel végzett közúti szállításra:
13. cikk, (1) Amennyiben ez az 1. cikkben szereplő célokat nem sérti, a tagállamok az 5–9. cikkel kapcsolatban a saját területükön vagy egy másik tagállam területén a kérdéses tagállam hozzájárulásával kivételeket engedélyezhetnek – amelyeket egyéni feltételekhez köthetnek –, a következő járművekkel történő szállítás esetében:
A 165/2014/ EK rendelet 45. cikke : Az 561/2006/EK rendelet módosítása
1. A 3. cikk a következő ponttal egészül ki az a) pont után:
„aa) az olyan legfeljebb 7,5 tonna megengedett legnagyobb össztömegű járművek, amelyeket olyan anyagok, felszerelések vagy gépek szállítására használnak, amelyekre a járművezetőnek munkája során szüksége van, illetve amelyeket kizárólag a szállítási vállalkozás telephelyétől számított 100 km-es sugarú körben használnak, azzal a feltétellel, hogy a jármű vezetése nem a járművezető fő tevékenysége.”
2. A 13. cikk (1) bekezdése a következőképpen módosul:
„d) olyan járművek vagy járművek kombinációja, amelyek megengedett legnagyobb össztömege nem haladja meg a 7,5 tonnát és amelyeket a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról szóló, 1997. december 15-i 97/67/EK európai parlamenti és tanácsi irányelv (17) 2. cikkének 13. pontjában meghatározott egyetemes szolgáltatók az egyetemes szolgáltatás keretébe tartozó szállításra használnak.
A 13. cikkben szereplő mentes tevékenységekről azt kell tudni, hogy ha egy tachográffal felszerelt gépkocsival végzünk olyan tevékenységet, akkor nem vonatkozik ránk az 561-es rendelet, tehát nem kell betartani a vezetési és pihenőidőkre vonatkozó szabályokat. A digitális tachográfot „OUT” módba kapcsolhatjuk. Ez a készülék kikapcsolását jelenti.
A vezetői kártyát be is helyezhetjük, vagy vezethetünk kártya nélkül is. Sok cégnél az elszámolás a vezetői kártya alapján történik, ezért ilyenkor is használják a kártyát. Viszont az így végzett vezetés nem fogja szaporítani a napi, heti és kétheti vezetési időket, mert ez a vezetés egyéb munkának számít.
Ha a vezetői kártyát nem tesszük be a készülékbe, akkor amikor legközelebb nem mentes járművet vezetünk, az egyéb munkát is vissza kell írni. Hatóság nem ad ki ezekről a tevékenységekről mentességi igazolást! Amikor a 13. cikk (1) a)-p) pontjai közül végezzük valamelyiket, kell egy nyilatkozatnak lenni a gépkocsiban, hogy a tevékenység –amit éppen végzünk- melyik pont alapján mentes. Ellenőrzéskor ennek a nyilatkozatnak ott kell lennie, és az ellenőr ennek, illetve a körülmények pontos megismerése alapján dönti el, hogy jogosan vesszük-e igénybe a mentességet.
A 3. cikkben felsorolt járművek jelentős hányadába be sem lehet szerelni a tachográfot. Az egyik „kakukktojás” a h) pont.
Ennek a pontnak az értelmezésével fölmerült egy probléma: történetesen az, hogy sem az eredeti, 561/2006/EK rendeletben, sem AZ EURÓPAI PARLAMENT ÉS A TANÁCS 165/2014/EU RENDELETE (2014. február 4.) nem tartalmazza a „kereskedelmi áruszállítás” fogalom meghatározását.
------- Korábban a h) pontot úgy értelmeztük, hogy ide tartozik az úgynevezett saját számlás áruszállítás. Közmegegyezés volt abban, hogy kereskedelmi áruszállítás alatt csak azt értjük, amikor egy vállalkozó pénzért más áruját elfuvarozza. Aki a saját áruját a saját autójával viszi – bármilyen célból – az tehát nem kereskedelmi áruszállítást végez, hiszen nem fizet külön a fuvarozásért. Így a saját számlás áruszállítók 7,5 tonnáig mentesültek a tachográf használata alól.
Még 2011-ben egy svéd vállalkozót megbírságoltak azért, mert teherautóján nem használta a menetírót. A gazdag vállalkozó szabad idejében amatőr ralliversenyzőként autó- és motorsporttal foglalkozik. 2011-ben egy maga vezette pótkocsis teherautón szállította versenyautóját, hogy bemutassa egy vásáron. A szerelvény együttes tömege 7,5 tonna alatti volt, de a 3,5 tonnát meghaladta. A vezető ellen egy ellenőrzés során eljárást indítottak a menetíróra vonatkozó szabályok megsértése miatt. A teherautóban nem volt menetíró készülék. Az eljárás végül felmentéssel zárult. A bíróság elfogadta a vállalkozó érvelését, hogy az 561-es rendelet alapján e szállítás nem kereskedelmi áruszállításnak minősül.
Az ügyészség viszont fellebbezett az ítélet ellen. A bíróság megállapította, hogy az ügyet nem lehet érdemben elbírálni anélkül, hogy pontosan meghatároznák a „nem kereskedelmi áruszállítás” fogalmát. Ilyenkor az az uniós rend, hogy a helyi bírósági eljárás megáll, s a bíró felterjeszt egy kérdést az Európai Unió Bírósága elé. Ezt úgy hívják, hogy előzetes döntéshozatali eljárás. Az uniós bíróság meghozza a döntését, s annak alapján folytatódik utána a helyi ügy. Így történt itt is. A svéd bíróság kérdése tehát eljutott az EU Bíróságára.
Az európai bírósági eljárás végül 2013-ban zárult. A bíróság pontosan meghatározta, mit érthetünk a nem kereskedelmi áruszállítás fogalma alatt. A svéd vállalkozót végül valóban mentesítették a büntetés alól, de az állásfoglalás az ő ügyénél nagyobb jelentőségű lett. Mint már jeleztük, a bírósági ítélet teljesen ellentétes azzal, ahogyan eddig a szokásos módon meghatároztuk a nem kereskedelmi áruszállítás fogalmát. Idézzük szó szerint az uniós bíróság határozatát:
A közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről szóló, 2006. március 15-i 561/2006/EK európai parlamenti és tanácsi rendelet 3. cikkének h) pontja szerinti „nem kereskedelmi áruszállítás” fogalmát úgy kell értelmezni, hogy az magában foglalja a magánszemély által magáncélból és kizárólag szabadidős tevékenység keretében végzett áruszállítást, ha e tevékenységet részben harmadik személyek pénzügyi hozzájárulásaiból finanszírozzák, és az ilyen szállításért nem kell ellenértéket fizetni.
Az NKH szerint az Európai Bíróság által kifejtett fogalom magyarázatából következően csak az az áruszállítás minősül nem kereskedelmi áruszállításnak, amely nem áll kapcsolatban valamely szakmai vagy kereskedelmi tevékenységgel, és a szállítást nem jövedelemszerzés érdekében végzik.
Minden más viszont kereskedelmi tevékenységnek minősül. Ha tehát egy vállalkozás a saját áruját viszi a saját teherautójával, akkor az nem fér bele ebbe a fogalomba, hiszen a szállítás a vállalkozás munkájához kapcsolódik. A célja az, hogy a vállalkozás jövedelmet szerezzen. Forrás: fuvarlevél.hu ------
Tehát a jövőben a 3,5 és 7,5 tonna közötti megengedett össztömegű sajátszámlás szállításokra nem érvényes a h) pont szerinti mentesség, így azokba is be kell szerelni, és szabályosan működtetni a tachográf készüléket.
Kis András / 2016. 08.19.